La companyia Circo Gran Fele oferirà diumenge al Castell el seu darrer espectacle Avatar
25/03/2003 13:30:00

# La companyia Circo Gran Fele oferirà diumenge al Castell el seu darrer espectacle Avatar

*   25/03/2003 13:30:00
*   [Imprimir](#)
*   Compartir
*    https://www.alaquas.org/documento.asp?id\_do=8495

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8495%2F1&title=Ajuntament%20d%27Alaqu%C3%A0s.%20Prensa.La%20companyia%20Circo%20Gran%20Fele%20oferir%C3%A0%20diumenge%20al%20Castell%20el%20seu%20darrer%20espectacle%20Avatar)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8495/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8495/8495_Form_4.jpg)](https://www.alaquas.org/ficheros/documentos/2003/2/8495/8495_Form_10.jpg "<a href='https://www.alaquas.org/ficheros/documentos/2003/2/8495/8495_Form_10.jpg' target=_blank><i class='fa fa-external-link' aria-hidden='true'></i>.La companyia Circo Gran Fele oferirà diumenge al Castell el seu darrer espectacle Avatar</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8495&idioma=1&autotraduce=0)

En aquest gran espectacle adreçat a tots els públics es combina la més pura tècnica del circ tradicional amb la dansa contemporània i el teatre

El diumenge 30 de març a les 12 hores del matí les veïnes i els veïns que ho desitgen podran gaudir de l'espectacle que oferirà al Castell d'Alaquàs la companyia valenciana Circo Gran Fele. Aquesta companyia de teatre interpretarà a Alaquàs el seu espectacle "Avatar", la darrera novetat d'aquest grup. Es tracta del primer espectacle d'aquestes característiques que es celebra a aquest monument des de la seua obertura i està dirigit a tots els públics.

L'obra que el Circo Gran Fele interpretarà a Alaquàs parla de la imaginació humana i de la creació, a partir d'objectes de la vida quotidiana, de sers i llocs màgics. Amb aquest espectacle, el grup mostra com a causa de la nostra imaginació, el món real pot transformar-se en un món fantàstic i com es poden donar situacions en què no s'arribe a diferenciar la veritat de la mentida.

Aquesta obra és una bona mostra dels trets que caracteritzen aquesta companyia valenciana que ofereix espectacles amb elements de circ actual. Els diferencia la unitat de contingut de les seues obres que, lluny de mostrar escenes diferents una darrere d'altra, sense sentit, busquen transmetre una història completa, amb unitat de guió i al voltant d'una idea general. Entre les tècniques que utilitzen per a la posada en escena destaquen la combinació de la més pura tècnica del cinc antic amb elements de la dansa contemporània i el teatre.

La utilització dels colors i la il·luminació són especialment cuidats per aquest grup, a través dels quals volen transmetre tot tipus de sensacions. Quan a la música, experimenten amb sons que van des d'instruments antics rehabilitats fins sorolls realment insuportables. També és característic dels espectacles d'aquest circ la recerca de la participació del públic en la seua obra, per tal d'aconseguir la seua implicació emocional i física amb l'argument. Un exemple és la ubicació de cables que fan que les i els espectadors vibren literalment.

Tots aquests elements els han posat a la pràctica en obres com "Drub", "El sueño", "Zahar", "La halca", "El sabidor" o "Avatar", que són les seues creacions més destacades des del 1958 en què va ser creada aquesta companyia per Rafael Pla Soler, el Gran Fele. Posteriorment, el 1993 aquest grup va fundar-se amb el nom amb què actualment es coneix: Circo Gran Fele. Les intervencions més destacades d'aquesta companyia són la direcció de l'animació i espectacles del Pavelló de la Comunitat Valenciana a l'Expo'92, la presentació de la Fallera Major Infantil de València al 1995 i el 1998 i la participació al Häme Children's Festival a Finlàndia. L'enginy i la posada en escena de les funcions d'aquest circ han estat reconegudes per diversos guardons com ara el premi Programa Caleidoscopio de la Unió Europea i, al 2002, el premi Max Especial de Circ.